Ihmiset etsivät rakkautta.
He etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
PATRICIA KING - Ikuinen rakkaus
Tervetuloa ohjelman pariin. Olen Patricia King.
Tänään vieraanani on hengellinen poikani Todd White.
Olen ylpeä tavastasi edustaa Jeesusta.
Voitat sieluja Jeesukselle, -
ja näet heidän pelastuvan pimeydestä valkeuteen.
Voitat sieluja ja teet ihmeitä kaduilla.
Olen kävellyt kanssasi kaupoissa, ravintoloissa ja pankeissa.
Käyttäydyt joka paikassa samalla tavalla, -
koska olet sitoutunut elämään Jumalan lapsen elämää.
Kiitos siitä, että edustat häntä niin hyvin.
Luimme äsken Roomalaiskirjeen jakeen 8:19.
"Sillä luomakunnan harras ikävöitseminen odottaa -
Jumalan lasten ilmestymistä."
Nämä ovat aikuisia lapsia, jotka voivat ottaa omakseen perintönsä.
He ovat Jumalan valtakunnan lapsia.
Tänään keskustelemme termistä "uusi ihmistyyppi".
Sinulle profetoitiin sitä, kun tapasimme ensimmäisen kerran.
Olin päässyt lähemmäksi Jumalaa, -
ja opettelin tuntemaan Isääni.
Elin todeksi tuntemaani Jeesusta. Hän elää aina täysillä.
Nukkuessani olen pois päältä, mutta hereillä olen täynnä virtaa.
Aikaisemmin olit narkomaani ja elit laitoksissa.
Olin Amerikan pahin narkomaani, mutta Jumalalla oli suunnitelma.
Se oli mahtavaa.
Kävin monissa konferensseissa uskonelämäni alkuvuosina.
Opin tuntemaan Jumalan Isänäni.
Silloin Jumala käski minua menemään yhteen konferenssiin.
En olisi jaksanut mennä, mutta hän sanoi, että saisin profetian.
En jutellut kanssasi.
Se oli lauantai-iltapäivä, -
ja sinä pyysit minua lavalle nauhurin kanssa.
Sanoit "uusi ihmistyyppi", ja se iski suoraan sydämeeni.
Yleensä en tunne erikoisia tuntemuksia, -
mutta nyt kaaduin lattialle ja heräsin valtavan rahakasan alla.
Kun ihmettelin tilannetta, muistin profetian.
Silloin Jumala selitti minulle, mitä se tarkoitti.
Se tarkoitti uskovaa, joka elää Jumalan voimassa ja rakkaudessa.
Jumala ei antanut meille pelon henkeä, vaan voiman ja rakkauden -
ja raittiuden hengen.
Raitis mieli liittyy omantunnon puhtaana pitämiseen.
Se on välttämätöntä.
Uusi ihmistyyppi viittaa ihmiseen, joka elää Jeesuksen tavalla.
Sehän on ihmisen alkuperäinen tarkoitus.
Muistan sen tapaamisen.
Janosit Jumalaa, ja tulit tekemään tuttavuutta kanssani.
Joskus saan profetian sanoja, jotka ovat toimeksiantoja.
Kun saan sellaisen profetian sanan, ymmärrän heti sen tärkeyden.
Se muuttaa ihmisen koko elämän.
Tuo profetian sana oli Jumalan tapa pukea sinut.
Sait pukeutua Jeesukseen.
Jumalan kunnia oli ylläsi.
Ihmiset tulivat luoksesi oma-aloitteisesti -
antamaan rahaa.
Olit kokonaan rahan peitossa.
Sinulla oli vanhoja maksamattomia lainoja.
Sait maksettua velkasi pois.
Sain juuri sen rahasumman, jonka verran olin velkaantunut -
huumeiden takia.
Olit suunnitellut kiinteistöalalle lähtemistä.
Jumala kuitenkin kutsui sinut palvelemaan itseään.
Siitä lähtien talouselämäsi on ollut uskon varassa.
Jumala todisti sinulle, että hän pitää sinusta huolta.
Vaimosi Jackie on upea.
Sinulla on mahtava perhe, ja olet hieno isä ja aviomies.
Olet uuden ihmistyypin ihminen, joka rakastaa Jeesusta -
ja joka haluaa edustaa häntä puhtain sydämin.
Olen todella ylpeä sinusta.
Uskon, että Jumala nostaa vielä lisää kaltaisiasi ihmisiä.
Kertoisitko lisää elämästäsi?
Tavoitteesi on, että koko seura- kunta eläisi samassa voitelussa.
Minua kutsutaan joka paikassa evankelistaksi.
Evankelista onkin yksi seurakunnan viroista.
Jumala on kuitenkin kutsunut meidät kaikki elämään häntä todeksi.
Luomakunta ikävöitsee Jumalan lasten ilmestymistä.
Luomakunta odottaa sitä, että Jeesus alkaisi vaikuttaa kauttamme.
Jumala on antanut meille mahdollisuuden toimia.
Voimme jättää perinnöksi sen, -
mitä saamme aikaan, jos annamme Jumalan ottaa meistä täyden vallan.
Voimme elää häntä todeksi kaikkialla, mihin menemme.
Missä tahansa olenkin, elän Jeesusta todeksi.
Se on ympärivuorokautinen elämäntapa.
Kun lennän lentokoneessa taivaalla toisten ihmisten kanssa, -
he eivät pääse karkuun, ja voin jakaa heille Jeesuksesta.
Se on olemassaolomme tarkoitus.
Meitä ei luotu muunlaista elämää varten.
Meidät on luotu Jumalaa varten.
Joudumme luopumaan vain epäolennaisista asioista.
Voimme tuoda Jeesuksen mukanamme kaikkialle.
Eilen istuimme iltaa veli David Hoganin ja hänen vaimonsa kanssa.
Kutsuin pöytäämme valtakunnan pöydäksi, -
koska me kaikki vain puhuimme Jumalan hyvyydestä.
Kerroimme tarjoilijalle Jumalan rakkaudesta.
Sitten koit, että ravintolassa oli tuskainen nainen.
Menit hänen luokseen, ja se sulatti hänen sydämensä.
Kerroit hänelle Jeesuksesta ja rukoilit hänen puolestaan.
Se on luonnollista, jos elämme valtakunnan elämää.
En osaa elää mitenkään muuten.
En todellakaan osaa.
Normaali kristillinen elämä on mielestäni tällaista.
En arvostele muiden elämää, mutta tähän meidät on kutsuttu.
Olen nähnyt vasta jäävuoren huipun, -
ja opettelen kuuntelemaan Isääni.
Olen kiitollinen siitä, että Jumala parantaa ihmisiä.
Olen kiitollinen siitä, että saan edustaa Jumalaa maan päällä.
Elämme hienoa aikaa.
Millaisia suuria ihmeitä olet nähnyt?
Pelastuminen on tietenkin suurin ihme, -
koska siinä koko ihminen siirtyy pimeydestä valoon.
Olet nähnyt paljon ihmeparantumisia ja -vapautumisia.
Mitkä niistä ovat erityisesti jääneet sinulle mieleen?
Suurimpia ihmeitä ovat olleet ne kerrat, -
kun käyn lounaalla sellaisten uskovien kanssa, -
jotka eivät usko ihmeisiin.
Joku ehkä kokisi tilanteen uhkaavana, -
mutta minä koen sen turvallisena.
Silloin kun ympärilläni on ihmisiä, jotka eivät usko ihmeisiin, -
Jumala tekee eniten ihmeitä.
Jumalan silmissä pöydässäni istuu vihollisia.
He eivät ole Jeesuksen vihollisia, vaan ihmeiden.
Noissa hetkissä Jumala haluaa kattaa minulle pöydän.
Hän haluaa pitää hauskaa.
Silloin tapahtuu ihmeitä, ja ihmiset pelastuvat ja parantuvat.
Voimme elää sitä todeksi, vaikka jotkut eivät uskoisikaan siihen.
Kun he näkevät ihmeen, he alkavat uskoa.
Monet alkavat uskoa ihmeisiin.
Olen nähnyt sokeiden näkevän ja kuurojen kuulevan.
Olen nähnyt parin ihmisen nousevan pyörätuoleistaan.
Haluan nähdä, että jokainen pyörätuolissa istuva nousee.
Meissä on sama henki, joka nosti Jeesuksen kuolleista.
Joskus jo pyörätuolissa olevan ihmisen näkeminen pelottaa meitä.
Eilen olimme kokouksessa, -
ja siellä oli monia pyörätuolipotilaita.
Ihmiset ympäri salia tunsivat Jumalan kosketuksen, -
mutta kukaan ei noussut pyörätuolista, ja sydämeni särkyi.
Herra kehotti minua olemaan sinnikäs.
Hän haluaa samaa kuin minä, -
mutta hänen kansansa on opittava olemaan sinnikäs uskossa.
Kun emme näe rukousvastausta, -
pettymys saattaa horjuttaa uskoamme.
Emme kuitenkaan voi tehdä niin.
Sinä jatkat sinnikkäästi.
Et anna torjutuksi tulemisen vaikuttaa itseesi.
Jatkat vain ihmisten rakastamista.
Sitä juuri me tarvitsemme.
Tarvitsemme sinnikästä rakkautta.
Jeesuksen standardin mukaan kaikki parantuvat.
Kun Jeesus tuli hautajaisiin, ihmiset nousivat kuolleista.
Hän asetti riman korkeammalle, ja meidän on sopeuduttava siihen.
Sinä olet siitä hyvä esimerkki.
Tauon jälkeen keskustelemme uuden ihmistyypin luonteesta.
Jeesuksen seuraajat vaeltavat yliluonnollisessa voimassa.
Todd Whiten 2 CD:n opetuspaketti valaisee ihmeiden maailmaa.
Aktivoi uskosi ja tilaa CD:t 12 dollarin hintaan.
Soita ruudussa näkyvään numeroon tai tilaa nettiosoitteessa -
patriciaking.com.
Kuinka voit auttaa?
Tukijoidemme avulla lähetämme apujoukkoja -
rikkinäisten ja toivottomien luo kaupunkiemme kaduille.
Tuomme valoa pimeyteen.
Voit olla mukana työssämme.
Liity tukijoukkoihimme osoitteessa patriciaking.com.
Olemme keskustelleet uudesta ihmistyypistä, -
jota sinä edustat.
Nämä ihmiset eivät välitä mistään muusta kuin Herrasta.
Jeesus sanoi, että me tulemme parantamaan sairaita, -
ajamaan ulos pahoja henkiä, puhumaan uusilla kielillä, -
puhdistamaan pitalisia ja herättämään kuolleita.
Puhutaan seuraavaksi näiden ihmisten luonteesta.
Kyse ei ole pelkästä voimasta, vaan myös luonteesta.
Esikuvamme Jeesuksen luonne oli täydellinen.
Yksi lempijakeistani on Ap.t. 10:38: -
"...kuinka Jumala Pyhällä Hengellä ja voimalla oli voidellut -
Jeesuksen Nasaretilaisen, hänet, joka vaelsi ympäriinsä ja teki -
hyvää ja paransi kaikki..."
Hän vaelteli tehden hyvää ja parantaen kaikki.
Häntä vainottiin sen johdosta.
Me olemme saaneet etuoikeuden kärsiä tehdessämme hyvää.
Raamattu opettaa, että jos joudumme vainotuiksi vanhurskauden tähden, -
olemme autuaita.
Olen vanhurskas Jumalan edessä, vaikka minua vainottaisiin.
Luonteeni perustuu sille, että Jumala näkee minut vanhurskaana.
Kun katson peiliin, näen, mitä Jumala näkee minussa.
Pidän näkemästäni, -
koska Jumala on luonut minut kuvakseen.
22 vuoden huumeriippuvuuden jälkeen menin Teen Challenge -hoitolaan.
Sitä ennen olin joutunut ampumavälikohtaukseen.
Tyttäreni oli silloin 7,5-vuotias, ja hän tunsi vain isän, -
joka valehteli ja varasti.
Hänen äitinsä puhui jatkuvasti siitä, miten hän vihasi minua.
Olin poissa 2 kuukautta, ja sen jälkeen tulin kotiin.
Tulin kotiin 10 kuukautta etu- ajassa Jeesus-ilmestysten takia.
En halunnut muuttaa takaisin, vaan pyytää anteeksi käytöstäni.
Kotoa lähtiessäni tyttöystäväni ei ollut uskossa.
Kun tulin kotiin, tyttäreni juoksi minua vastaan.
Lupasin olla hänelle hyvä isä, koska tunsin taivaallisen Isäni.
Pyysin anteeksi kaikkea sitä pahaa, mitä olin tehnyt.
Tyttäreni ei ymmärtänyt, mistä puhuin.
Hän oli aivan ymmällään.
Hän oli vain iloinen siitä, että olin taas kotona.
Kun tyttöystäväni tuli pihalle, sanoin olevani pahoillani.
Silloin hän kertoi antaneensa elämänsä Jeesukselle.
Omatuntoni oli niin puhdas, etten tiennyt, miten päin olla.
Jeesus oli puhdistanut omantuntoni kuolleista teoista, -
eikä tyttäreni muistanut tekojani.
Jeesus oli pyyhkinyt pois hänen muistonsa.
Tyttäreni on nyt 16-vuotias, eikä hän muista pahoja tekojani -
eikä minusta lausuttuja negatiivisia asioita.
Se on Jeesuksen veren tehtävä.
Jeesus haluaa puhdistaa meidät sisältäpäin.
Heprealaiskirjeen mukaan vahva ruoka on varattu täysi-ikäisille.
Paavalin mielestä kuulijoiden olisi pitänyt osata jo opettaa, -
mutta sen sijaan he tarvitsivat itse perusopetusta.
Hepr. 5:14 "Vahva ruoka on täysi- ikäisiä varten, niitä varten, -
joiden aistit ovat harjaantuneet erottamaan hyvän pahasta."
Harjaantumattomat tarvitsevat maitoa.
Mitä paremmin ymmärrän asemani Jumalan silmissä, -
sitä enemmän sydämeni vapisee.
Olen aina tuntenut sisimmässäni, jos jokin asia on väärin.
Silloin on paettava.
En koe tarpeelliseksi puhua ihmisille tavalla, -
joka vie pohjan ilosanomalta.
Haluan julistaa sanomaa puhtaasta sydämestä.
Minulle on sanottu, että uskominen on maraton-juoksua.
Raamattu kuitenkin puhuu kilpajuoksusta.
Jumala antaa meille vanhurskauden lahjan ja runsaasti armoa.
Elämäni yllä on todella paljon armoa.
Se auttaa minua pysymään oikealla paikallani suhteessa Jumalaan.
Mikään ei voi estää sitä.
Vaikka saankin todistaa ihmeparantumisia ja profetioita, -
identiteettini ei perustu niihin.
Identiteettini perustuu asemaani Jumalan edessä.
Peilissä minua ei tuijota katumus, syyllisyys tai häpeä.
Ne ovat pysyneet poissa jo yhdeksän vuotta. Sitä on ilosanoma.
Sitä juuri.
Se on ihmeellisen armon tekemää työtä.
Pelastumme uskon kautta armosta.
Jotkut luulevat voivansa tehdä syntiä, koska he ovat armon alla.
He eivät tiedä, mitä armo tarkoittaa.
Sinä iltana, jolloin synnyin uudesti, -
sain upouuden sydämen.
Vapauduin synnistä.
Halusin toimia oikein, en sen takia, että olisi ollut pakko, -
vaan koska minut oli luotu sitä varten.
Olen elänyt Herran kanssa jo 35 vuotta.
En ole tuntenut halua tehdä syntiä.
Se johtuu siitä, -
että Jumala on vanhurskauttanut minut armosta.
Kun tajuamme olevamme vanhurskaita, -
voimme elää vanhurskaasti.
Olen huolissani johtajamalleistamme.
Jos johtajamme elävät kaksois- elämää, todistuksemme on tehoton.
Tarjoamme ristiriitaista sanomaa, joka ei edusta Jeesusta.
Kerro meille, -
miltä uuden ihmistyypin käytös ja vanhurskaus näyttää.
Kun olemme työpaikallamme työkavereidemme kanssa, -
emme saa lähteä mukaan naljailuun.
Sille ei kannata edes nauraa.
Olen monta kertaa naureskelua kuullessani kysynyt, -
mitä Jumala mahtaa olla mieltä naurun kohteista.
En voi sallia sellaista.
Jonkun on astuttava esiin.
Joskus joudun odottamaan lentoasemalla perutun lennon takia.
Ihmiset sekoavat joutuessaan seisomaan jonossa.
Jos kuulen jonkun valittavan huonoa asiakaspalvelua, -
pyydän häntä rukoilemaan kanssani, että asiakaspalvelija saisi armoa.
Se yleensä hiljentää hänet.
Yleensä jono on jo hiljainen, tai joku vielä meluaa, -
saatan alkaa profetoida häiriköitsijälle.
Tuon Jumalan valtakunnan todellisuuden hänen luokseen.
Kun vuoroni tulee, kerron asiakaspalvelijalle, -
miten hyvin hän tekee työnsä.
Kaiken perustana on läheinen suhde Jeesukseen.
Sinä elät todeksi Apostolien tekojen jaetta 10:38.
Sinut on voideltu Pyhällä Hengellä ja voimalla, -
ja teet hyvää ihmisille.
Parannat ne, jotka tarvitsevat Herran kosketusta.
Elät Jumalan valtakuntaa todeksi.
Kiitos siitä, että olitte mukana.
Myös sinut on kutsuttu osaksi tätä porukkaa, -
jota luomakunta ikävöi.
Näillä ihmisillä on voimaa, ja he näkevät ihmeitä ja merkkejä.
Heidän sydämensä elää todeksi totuutta ja vanhurskautta.
Sinut luotiin sellaista elämää varten.
Jumala rakastaa sinua ikuisella rakkaudella. Kerro siitä muillekin.
Jeesuksen seuraajat vaeltavat yliluonnollisessa voimassa.
Todd Whiten 2 CD:n opetuspaketti valaisee ihmeiden maailmaa.
Aktivoi uskosi ja tilaa CD:t 12 dollarin hintaan.
Soita ruudussa näkyvään numeroon tai tilaa nettiosoitteessa -
patriciaking.com.
Kuinka voit auttaa?
Tukijoidemme avulla lähetämme apujoukkoja -
rikkinäisten ja toivottomien luo kaupunkiemme kaduille.
Tuomme valoa pimeyteen.
Voit olla mukana työssämme.
Liity tukijoukkoihimme osoitteessa patriciaking.com.
Suomennos: Hanna Tischer